नीला टल्ले बदलियै जिस रूपा च आई, नुहाड़े कन्नै अचंम्भा होआ। इकदम चिट्‌टा नुहाड़ा लाब्बा हा ते गैह्‌ना इक बी नेईं। बस गले च रंगदार सिप्पिएं दी माला ही जेह्‌ड़ी चार-छे पैसे च औंदी होनी। ए रूप मैं शायद गै पैह्‌लें कदैं नुहाड़े पर दिक्खेआ होग। सगोंआं बिंद पैह्‌लें दी, बिना त्यारी दी हालत इसदे कोला मती सज्जी दी मन्नी जाई सकदी ही। पर रूप ओ नुहाड़े उप्पर फब्बा करदा हा। बड़ा शानदार सेही होंदा हा। औंदे गै बोल्ली-“चलो।”